L 133/226
SK
Úradný vestník Európskej únie
17.5.2023
(86)
Komisia 16. decembra 2022 informovala zainteresované strany formou záznamu o relevantných zdrojoch, ktoré zamýšľala použiť na účely určenia normálnej hodnoty (ďalej len „záznam“), pričom ako reprezentatívnu krajinu použila Brazíliu.
Ďalej informovala zainteresované strany, že stanoví predajné, všeobecné a administratívne náklady a zisk na základe dostupných informácií o spoločnosti Usinas Siderúrgicas de Minas Gerais (ďalej len „Usiminas“) a o spoločnosti Gerdau S/A (ďalej len „Gerdau“), ktoré sú výrobcami prešetrovaného výrobku v reprezentatívnej krajine.
(87)
Žiadateľ vo svojich pripomienkach k záznamu tvrdil, že Komisia by mala zohľadniť aj iné výrobné faktory používané pri výrobe ťažkých dosiek, ako sú drôty z nelegovaného hliníka, hliníkový odpad a šrot, ferozliatina, ferosilícium, voda, ťažké oleje, acetylén atď.
(88)
Komisia v zázname uviedla hlavné výrobné faktory.
Okrem týchto výrobných faktorov Komisia pripočítala aj spotrebný materiál a režijné náklady, ako sa vysvetľuje v odôvodneniach 139 a 149.
Navyše vzhľadom na to, že súčasné prešetrovanie je revíznym prešetrovaním pred uplynutím platnosti podľa článku 11 ods.
2 základného nariadenia, pri ktorom sa nevyžaduje presný výpočet dumpingového rozpätia, ale skôr stanovenie pravdepodobnosti pokračovania alebo opätovného výskytu dumpingu, Komisia sa domnievala, že v tomto prípade sa pri výpočte normálnej hodnoty môže výnimočne zamerať na hlavné výrobné faktory.
Okrem toho, ako sa uvádza v odôvodneniach 184 a 185, dovoz dotknutého výrobku z ČĽR v období revízneho prešetrovania bol zanedbateľný.
Vytvorená normálna hodnota sa teda použije iba na porovnanie s čínskou vývoznou cenou pri vývoze do tretích krajín.
4.2.2.
Normálna hodnota
(89)
Podľa článku 2 ods.
1 základného nariadenia, „normálna hodnota je spravidla založená na cenách zaplatených alebo obvykle platených v bežnom obchode nezávislými zákazníkmi v krajine vývozu“.
(90)
Podľa článku 2 ods.
6a písm.
a) základného nariadenia, „ak sa [...] zistí, že vzhľadom na existenciu výrazných deformácií v zmysle písmena b) vo vyvážajúcej krajine nie je vhodné použiť domáce ceny a náklady v tejto krajine, normálna hodnota sa vytvorí výlučne na základe nákladov na výrobu a predaj odrážajúcich nedeformované ceny alebo referenčné hodnoty“, a táto vytvorená normálna hodnota „musí zahŕňať nedeformovanú a primeranú sumu na administratívne, predajné a všeobecné náklady a zisk“.
(91)
Ako sa bližšie vysvetľuje ďalej v texte, Komisia v súčasnom prešetrovaní dospela k záveru, že na základe dostupných dôkazov bolo uplatnenie článku 2 ods.
6a základného nariadenia primerané.
4.2.2.1.
Existencia výrazných deformácií
(92)
Pri nedávnych prešetrovaniach, ktoré sa týkali odvetvia ocele v ČĽR (24), Komisia zistila výrazné deformácie v zmysle článku 2 ods.
6a písm.
b) základného nariadenia.
(24) Vykonávacie nariadenie Komisie (EÚ) 2022/2068 z 26. októbra 2022, ktorým sa po revíznom prešetrovaní pred uplynutím platnosti podľa článku 11 ods.
2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých plochých výrobkov z ocele valcovaných za studena s pôvodom v Čínskej ľudovej republike a Ruskej federácii (Ú. v.
EÚ L 277, 27.10.2022, s. 149), vykonávacie nariadenie Komisie (EÚ) 2022/191 zo 16. februára 2022, ktorým sa ukladá konečné antidumpingové clo na dovoz určitých spojovacích materiálov zo železa alebo z ocele s pôvodom v Čínskej ľudovej republike (Ú. v.
EÚ L 36, 17.2.2022, s. 1), vykonávacie nariadenie Komisie (EÚ) 2022/95 z 24. januára 2022, ktorým sa po revíznom prešetrovaní pred uplynutím platnosti podľa článku 11 ods.
2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých rúrových a potrubných tvaroviek zo železa alebo z ocele s pôvodom v Čínskej ľudovej republike, rozšírené na dovoz určitých rúrových a potrubných tvaroviek zo železa alebo z ocele odosielaných z Taiwanu, Indonézie, zo Srí Lanky a z Filipín bez ohľadu na to, či majú alebo nemajú deklarovaný pôvod v týchto krajinách (Ú. v.
EÚ L 16, 25.1.2022, s. 36), vykonávacie nariadenie Komisie (EÚ) 2021/2239 z 15. decembra 2021, ktorým sa ukladá konečné antidumpingové clo na dovoz určitých priemyselných oceľových stožiarov pre veterné turbíny s pôvodom v Čínskej ľudovej republike (Ú. v.
EÚ L 450, 16.12.2021, s. 59), vykonávacie nariadenie Komisie (EÚ) 2021/635 zo 16. apríla 2021, ktorým sa po revíznom prešetrovaní pred uplynutím platnosti podľa článku 11 ods.
2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých zváraných rúrok a rúr zo železa alebo nelegovanej ocele s pôvodom v Bielorusku, Čínskej ľudovej republike a Rusku (Ú. v.
EÚ L132, 19.4.2021, s. 145).